Kildevernet må forsvares
Kildevernet er avgjørende for fri og uavhengig journalistikk. Opptakene var gjort i forbindelse med en dokumentarfilm om et norsk ekstremistmiljø. I materiale skal det blant annet være opptak av en 18-åring som nå sitter varetekstfengslet, siktet for å ville slutte seg til den såkalte islamske staten (IS) i Syria. Oslo tingrett ga først PST medhold i at de hadde rett i å ta beslag i råmaterialet og nå har Borgarting lagmannsrett fastslått at politiet skal kunne se filmopptakene. Vi mener PST i sin handlemåte har brutt med et grunnleggende prinsipp i vårt demokrati. Kildevernet er avgjørende for fri og uavhengig journalistikk. Vi ønsker ikke et samfunn der politiet foretar razzia i redaksjonslokaler og tar beslag i journalistisk råmateriale, enten det er i store mediehus eller hos en dokumentarfilmskaper. For at media skal kunne utøve sin oppgave i et demokratisk samfunn er kildevernet en nødvendighet og det samme er beskyttelsen av upublisert materiale. De som varsler media om kritikkverdige forhold, eller gir sensitiv informasjon i fortrolige samtaler, må kunne vite at journalister ikke oppgir sine kilder. Råmateriale, som senere kan bli brukt i avisartikler, dokumentarfilmer eller annet, må kunne oppbevares trygt i en redaksjon, inntil eventuell publisering. Vi mener PST skal ha de ressurser de trenger for å kunne motarbeide ekstremisme og avdekke potensielle terrortrusler mot landet. Sett i lys av dagens trusselbilde er det viktig at de har vide fullmakter. Men demokratiet må forsvares med metoder som ikke bryter med de verdier vi forsvarer. De må opptre må en måte som ikke undergraver den allmenne tillit til tjenesten. Til det er deres arbeidsoppgaver altfor viktige. Avgjørelsen i Borgarting lagmannsrett er anket til Høyesterett. Generalsekretær Arne Jensen i Norsk redaktørforening, viser til at Høyesterett tidligere, i denne type samfunnsspørsmål, har sagt at kildevernet er «tilnærmet absolutt». Denne saken gir på ny landets høyeste domstol mulighet til å trekke en tydelig linje i forsvar for medienes samfunnsoppdrag. Grensen går ved kildevern og upublisert materiale. SE OGSÅ:PST-sjefen uttalelser om beslagene
8. juni beslagla Politiets sikkerhetstjeneste (PST) upublisert opptaksmateriale hos filmskaper Ulrik Imtiaz Rolfsen. Imtiaz Rolfsen.